Sacrosancte ecclesie Sancti Vincentii martiris que est constructa infra muros Matisconum quam domnus Milo episcopus ad regendum habere videtur. Igitur ego in Dei nomine Anselardus necnon et uxor mea Adalgardis nomine donamus ad ipsam casam Dei aliquid ex rebus nostris, pro remedio animarum nostrarum, que conjacent in pago Matisconense, in agro Fusciacense, in villa Lopchiaco, cum curtilo, cum vinea et superposito, qui habet fines et terminationes, a mane terra Sufficiane, a medio die via publica, a sero Daberti, a circio Girbergane. Infra hunc terminum donamus ad ipsam casam Dei, ad mensam fratrum, eo pacto ut si in beneficio datum fuerit alicui vel in precariam, heredes nostri inibi recuperent. Firma permaneat omni tempore. S. Anselardi. S. Adalgarde. S. Arnulfi. S. Gareranni. S. Rannaldi.